Pamokos tikslas:

Supažindinti su šaltojo karo istorija, propaganda bei medijos įtaka visuomenei formuojant požiūrį į tam tikrus dalykus.

Pamokos planas:

Įvadas: pristatoma šaltojo karo genezė. Taip jau istoriškai susiklostė, kad valstybės, skelbusios Antrojo Pasaulinio karo baigtį tarpusavyje susiskaldė ir buvo priverstos įrodyti savo „teisingesnį“ požiūrį pasaulio santvarkai sukurti. Be galios demonstravimo tuomet tai atrodė neįmanoma, todėl kariniai konfliktai tęsėsi.

Veikla:

Pirmoje dalyje dalyvių grupė pasidalina į dvi grupes. Viena grupė atstovaus Sovietų Sąjungos interesus, kita – Jungtinių Amerikos valstijų ir Vakarų Europos demokratines šalis. Istoriškai nei viena, nei kita pusė kariniuose konfliktuose įtakos nepadarė, todėl dvi dalyvių grupės bus priverstos išaiškinti istorinį teisingumą ir atlikus estafetę su ginklais įrodyti savo pranašumą.

Antroje dalyje abi komandos susipažins su 6–8 dešimtmečio dokumentika iš Jungtinių Amerikos Valstijų bei Tarybų Lietuvos. Jų tikslas – argumentuotai pagrįsti vakarietišką ir rytietišką požiūrį į savo valstybės piliečius. Komandos remiantis vaizdine medžiaga argumentuos savo teiginius ir turės kritiškai vertinti oponentus. Daugiau argumentuotų teiginių surinkusi komanda bus skelbiama diskusijos nugalėtoja. Debatai - skirti jaunuoliams mokytis analizuoti problemas ir ugdyti kritinį mąstymą, empatišką klausymąsi ir pagarbą turintiesiems kitą nuomonę. Pagrindinė debatų tema – kurioje santvarkoje žmonės laimingesni: demokratinėje ar socialistinėje valstybėje, okupuotoje ar laisvoje Lietuvoje.

Refleksija:

Išanalizavus diskusijų argumentus aptariame, kokiais šaltiniais ir jų kiekiais reikia remtis, kad galiausiai patikėti teikiama informacija. Kodėl žmonės tiki propaganda ir kaip ją atskirti nuo paprastos „teisingos“ informacijos. Galiausiai, aptarus visus šaltojo karo aspektus, dalyviai galės savo rankomis pačiupinėti tikrus šaltojo karo ginklus saugomus Vytauto Didžiojo karo muziejaus saugyklose.